
1. Klausimas. Tiekėjas prašo patikslinti techninės specifikacijos 1.8. „Šaltinių grandinėlių dėtuvė“ reikalaujamą parametro reikšmę, nurodant, kad šaltinių grandinėlės tiekiamos dėtuvėje su nerūdijančio plieno korpusu arba lygiaverčiu, užtikrinančioje pakankamą apsaugą nuo radiacijos. Reikalaujama parametro reikšmė riboja tiekėjų konkurenciją, nurodyto reikalavimo pakeitimas sudarytų galimybę didesniam tiekėjų skaičiui pasiūlyti konkurencingus bei lygiaverčius sprendimus.
1. Atsakymas. Perkančioji organizacija sutinka patikslinti techninės specifikacijos 1.8. „Šaltinių grandinėlių dėtuvė“ reikalaujamą parametro reikšmę taip:
	Eil. Nr.
	Reikalaujamas prekės parametras
	Reikalaujama parametro reikšmė 

	1.8.
	Šaltinių grandinėlių dėtuvė
	Šaltinių grandinėlės tiekiamos dėtuvėje su nerūdijančio plieno korpusu arba lygiaverčiu, užtikrinančioje pakankamą apsaugą nuo radiacijos.



2. Klausimas. Tiekėjas prašo panaikinti techninės specifikacijos reikalaujamą prekės parametrą 1.9. „Šaltinių dėtuvės talpa - Šaltinių dėtuvė gali talpinti šaltinių grandinėles, kurias sudaro iki 70 sėklų“. Šis  reikalavimas yra perteklinis, nes kiekvienas gamintojas naudoja skirtingas šaltinių dėtuves, kurių talpos priklauso nuo naudojamų sėklų implantavimo adatų užpildymo sistemos.

2. Atsakymas. Perkančioji organizacija sutinka panaikinti techninės specifikacijos reikalaujamą prekės parametrą 1.9. „Šaltinių dėtuvės talpa - Šaltinių dėtuvė gali talpinti šaltinių grandinėles, kurias sudaro iki 70 sėklų“. Atitinkamai pakeičiami reikalaujami prekės parametrų eilės numeriai:
	Eil. Nr.
	Reikalaujamas prekės parametras
	Reikalaujama parametro reikšmė 

	1.1.
	Paskirtis
	Į prostatą implantuojamų radioaktyviųjų šaltinių grandinėlės, skirtos lokalizuotiems prostatos navikams gydyti.

	1.2.
	Šaltinių grandinėlės sandara
	Šaltinių grandinėlė susideda iš nuosekliai besikeičiančių radioaktyviųjų sėklų ir tarpiklių, apgaubtų biologiškai skaidoma medžiaga.

	1.3.
	Šaltinių grandinėlės skersmuo
	Ne daugiau 1 mm.

	1.4.
	Tarpiklis
	Biologiškai suyrantys tarpikliai apsaugo nuo šaltinių sustūmimo implantavimo adatoje ar kūne implantacijos metu ir po jos.

	1.5.
	Atstumas tarp šaltinių centrų grandinėlėje
	1 cm.

	1.6.
	Radioaktyviojo šaltinio sandara
	Jodo sėkla – sandari cilindro formos 0,8 mm diametro, 4,5 mm ilgio titano kapsulė, kurioje yra sidabro lazdelė, padengta radioaktyviu I-125 jodo junginiu.

	1.7.
	Radioaktyviųjų šaltinių aktyvumas
	Nuo 7 iki 35,5 MBq.

	1.8.
	Šaltinių grandinėlių dėtuvė
	Šaltinių grandinėlės tiekiamos dėtuvėje su nerūdijančio plieno korpusu arba lygiaverčiu, užtikrinančioje pakankamą apsaugą nuo radiacijos.

	1.9.
	Šaltinių dėtuvės suderinamumas
	Šaltinių dėtuvė turi būti suderinama sėklų implantavimo adatų užpildymo sistema.

	1.10.
	Maksimali radiacijos dozė darbuotojo plaštakoms
	Teikiama įranga privalo užtikrinti, kad sėklų paruošimo, implantavimo procedūros metu radiacijos dozė darbuotojo plaštakoms neviršys 0,25 mSv per vieną procedūrą.

	1.11.
	Sėklų grandinėlių pozicijos stebėjimas
	Sėklų grandinėlių padėtis gali būti stebima taikant tokius vaizdavimo metodus kaip fluoroskopija, ultragarsas, rentgeno spinduliai ar BMR.

	1.12.
	Šaltinių aktyvumas procedūros dieną
	Šaltiniai reikalingi kiekvienai procedūrai turi būti pageidaujamo aktyvumo procedūros atlikimo dieną.

